

|  |  |
| --- | --- |
|  | ***REPUBLIKA SRBIJA - AP VOJVODINA*****OPŠTA BOLNICA “Đorđe Joanović”**Zrenjanin, ul. Dr Vase Savića br. 5Tel: **(023) 536-930;** centrala **513-200;** lokal **3204**Fax**: (023) 564-104****PIB 105539565 matični broj: 08887535**Žiro račun kod Uprave za javna plaćanja **840-17661-10**E-mail**:** **bolnicazr@ptt.rs**www.bolnica.org.rs |

Zrenjanin, 13.09.2013.

 Del. broj. 13 – 874

**Predmet:** Pojašnjenje konkursne dokumentacije za javnu nabavku broj **JNVV 9/2013 –**

 **Rušenje objekta ginekologije i akušerstva sa rekonstrukcijom suterena za**

 **potrebe termo podstanice i distributivno polje NN elektro mreže**

 Dana 11.09.2013. godine dostavljen nam je zahtev za pojašnjenje konkursne dokumentacije za javnu nabavku broj **JNVV 9/2013 – Rušenje objekta ginekologije i akušerstva sa rekonstrukcijom suterena za potrebe termo podstanice i NN elektro mreže**

**Pitanje br. 1.**

 U Vašoj konkursnoj dokumentaciji u delu *Uslovi i dokazi za učešće ponuđača*

*u postupku javne nabavke*, u delu *Dodatni uslovi*, *tačka 6*. traži se da Ponuđač raspolaže

sa 3 kamiona kipera, utovarivačem, bagerom, rovokopadčm i buldozerom.

Molimo zapojašnjenje šta se podrazumeva pod ,,bager” , a šta pod ,,rovokopač”.

Takođe Vas molimo za informaciju, da li mašine ( bager, buldozer, utovarivač) trebaju da

poseduju neke tehničke karakteristike kao što je veličina utovarne lopate, snaga, težina,

opremljenost alatima za rušenje i sl.? Niste naveli koje nosivosti moraju biti pomenuti

kamioni niti da li moraju imati važeću saobraćajnu dozvolu. Pojasnite nam koje

minimalne a koje maksimalne nosivosti kamioni kiperi treba da budu imajući u vidu

odredbe člana 14. Zakona o javnim putevima?

Odgovor:

 Tenderskom dokumentacijom je traženo (PRILOG 2a) da Ponuđač dostavi spisak mehanizacije sa kojom Ponuđač raspolaže za rušenje predmetnog objekta kao što su : kamioni kiperi, bager, utovarivač, rovokopač, buldozer.

 Ponuđač treba da izradi detaljan plan izvođenja aktivnosti na gradilištu sa dinamičkim planom, sa prikazom rokova i radnih obaveza ponuđača koji će dati broj potrebnih mašina sa tehničkim karakteristikama istih.

**Pitanje br. 2.**

 Moli za pojašnjenje, koje brojeve licenci treba da poseduju navedeni inženjeri za dokazivanje ovog uslova?

Odgovor:

 To su licence : 400 i 401 za dipl. inženjere arhitekte i 410 i 411 za dipl. građevinske inženjere.

**Pitanje br. 3.**

 U Vašoj konkursnoj dokumentaciji ne zahteva se da radnici budu obučeni za rad sa opasnim građevinskim otpadom kao što je azbest.

 Imajući u vidu član 75. stav 1 tačka 5. ZJN molimo za pojašnjenje, da li radnici koji budu obavljali uklanjanje i pakovanje azbesta prema zakonskim propisima, treba da poseduju potvrde o obučenosti za rad sa takvom vrstom opasnog otpada ( i da te potvrde

budu dostavljene uz ponudu) što predviđa Zakon o upravljanju otpadom, Zakon o zaštiti

životne sredine, Uredba o načinu i postupcima upravljanja otpadom koji sadrži otpad i

Pravilnik o načinu i postupanju sa otpacima koji imaju svojstva opasnih materija?

Odgovor:

 U prilogu14 .... TEHNIČKI OPIS na strani br. 27 ZAŠTITA NA RADU stoji: Ponuđač radova treba da uradi elaborat zaštite na radu za fazu izvođenja radova, koji mora odgovarati važećim propisima i standardima. Svi releventni Podizvođači radova moraju se pridržavati tog elaborata zaštite na radu. Ponuđač radova mora obezbediti sve potrebne informacije za primenu zaštite na radi za sve aktivnosti na gradilištu.

 U istom prilogu je dat spisak pravilnika koji se moraju poštovati prilikom izvođenja radova.

**Pitanje br. 4.**

 U Vašoj konkursnoj dokumentaciji nigde se ne navodi na koji se način

dokazuje da je Izvođač na zakonom propisan način postupio sa azbestom i adekvatno ga

zbrinuo. Takođe, nigde se ne navodi da li je vršena karakterizacija otpada ili je vršeno

samo vizuelno sagledavanje?

Odgovor:

 “IMS” Beograd (laboratorija za kamen) je za potrebe O.B. “Đorđe Joanović” izvršila ispitivanje uzoraka i dostavila informaciju o sadržaju azbesta.

 Naručilac radova je proizvođač otpada , Izvođač radova u skladu sa važećim pravilnicima i zakonima sprovodi sve mere i radnje vezano za DOKUMENAT O KRETANJU OPASNOG OTPADA.

**Pitanje br. 5.**

 U Vašoj konkursnoj dokumentaciji u delu *Uslovi i dokazi za učešće ponuđača*

*u postupku javne nabavke*, u delu *Dodatni uslovi*, ne zahtevaju se potvrde o obučenosti za

rukovaoce građevinskim mašinama.

 Kako se tenderskom dokumentacijom zahtevaju određene mašine molimo vas da

nam pojasnite ko će voziti i raditi sa traženim mašinama jer su za te aktivnosti potrebni

kvalifikovani rukovaoci i vozači za koje se mora dostaviti odgovarajuća dokumentacija u

smislu člana 76. stav 2. ZJN?

Odgovor:

 Potrebne građevinske mašine za radove na rušenju objekata zahtevaju obučene rukovaoce za rad na njima. O tome prvenstveno brine odgovorni izvođač radova (odgovara svojim zvanjem i licencom).

**Pitanje br. 6.**

 U Vašoj konkursnoj dokumentaciji u delu *Tehnički opis*, navodi se *,,Prilikom*

*rušenja šut će se odmah iznositi kamionima sa gradilišta na mesto gde to nadležni organ*

*odredi...”*

 Molimo za pojašnjenje, da li je Izvođač radova u obavezi da celokupan materijal

nastao rušenjem odvozi na gradsku deponiju tj. mesto koje odredi nadležni organ ili

Izvođač radova može, da postupi u skladu za zakonom, i da materijal koji je pogodan za

reciklažu reciklira i dalje njim raspolaže, a materijal koji nije pogodan zareclklažu da

odveze na deponiju?

 Molimo za precizne informacije, na osnovu kojih bi formirali cene za ovu

poziciju radova, jer bez ovog podatka nije moguće dostaviti prihvatljivu Ponudu.

Odgovor:

 U prilogu 15 u ponudi za rušenje odeljenja akušerstva i ponudi za rušenje odeljenja ginekologije stoji u zagradi : ponudom obuhvatiti kompletne radove na rušenju, preuzimanju kompletnog materijala i planiranje terena posle završetka svih radova.

 Izvođač radova, s obzirom da preuzima kompletan materijal, može da reciklira materijal koji je pogodan za reciklažu, a šut da odnosi na gradsku deponiju kako je to u tenderskoj dokumentaciji dato.

**Pitanje br. 7.**

 Projektno tehničkim rešenjem je predviđena zaštitna konstrukcija prema

postojećoj rampi od cevne skele, armaturne mreže, daske i platna.

 Molimo vas da nam pojasnite da li postoji urađen projekat skele i ako ne postoji

ko ga izraduje? Napominjemo da je prema zakonskoj regulativi projekat skele obavezan.

Odgovor:

 Projekat skele je obaveza Izvođača radova na osnovu predviđene tehnologije izvođenja radova.

 Ponuđač treba da pripremi detaljan plan izvođenja aktivnosti grdilišta u zavisnosti od opreme i mašina sa kojima raspolaže.

**Pitanje br. 8.**

 U Vašoj konkursnoj dokumentaciji u delu *Tehnički opis*, koristi se termin

*,,Demontaža “* za pojedine pozicije objekata.

 Šta se podrazumeva pod terminom „demontaža” , ručna fina demontaža radi daljeg

korišćenja elemenata ili je dozvoljena mašinska demontaža primenom specijalnih alata

koji sortiraju srušeni materijal po vrstama?

Odgovor:

 Odgovor na ovo pitanje je dat u odgovoru na pitanje br. 6.

**Pitanje br. 9.**

 U Vašoj konkursnoj dokumentaciji u delu *Tehnički opis*, u *delu Planiranje*

zahteva se da nivo buke ne prelazi 50dB.

Odgovor:

 S obzirom da su u pitanju radovi koji neće dugo trajati, da Izvođač može izborom mašina odnosno tehnologijom izvođenja radova da utiče na nivo buke, Naručilac max može da izađe u susret da nivo buke ne prelazi 50 dB u prostorima dečijeg odeljenja.

**Pitanje br. 10.**

 U Vašoj konkursnoj dokumentaciji u delu *Rekapitulacija* na strani br.44, u

tabeli u polju Rušenje odeljenja akušerstva, unesene su oznake ,,+” i ,,-“ pa molimo za šta ti znaci predstavljaju i kako se popunjava ta pozicija?

Odgovor:

 Kod odeljenja akušerstav ostavljena je Izvođaču radova (da posle sagledavanja izvršene analize kompletnih radova) mogućnost da se opredeli i popuni ili rubriku ,,+” – uplata Naručioca ili rubriku ,,-“ – isplata Naručiocu.

 Popunjava se samo jedna rubrika kako je to u Napomeni naglašeno.

**Pitanje br. 11**

 U Vašem Pozivu za podnošenje ponuda objavljenom na portal UJN dana 06.09.2013. god , pod tačkom 2. Kriterijum za dodelu ugovora je najniža ponuđena cena

* + - Pod najpovoljnijom ponudom podrazumeva se najviša cena (ukoliko ponuđači ponude isplatu za sve predmetne radove) ili
		- Najniža ponuđena cena (ukoliko ponuđači zahtevaju uplatu za sve predmetne radove)

 dalje u konkursnoj dokumentaciji, pod tačkom 20. Kriterijum za dodelu ugovora je najniža ponuđena cena (ukoliko ponuđači zahtevaju uplatu za sve predmetne radove)

Odgovor:

 Potkrala se štamparska greška u Pozivu za podnošenje ponuda. Treba da stoji samo

- Najniža ponuđena cena (ukoliko ponuđači zahtevaju uplatu za sve predmetne radove).